Foto’s: Nog sneeu in Sutherland, op TafelbergSneeu in Verlatenkloofpas buite Sutherland. (Foto: Helga du Plessis/Storm Report) Dit sneeu steeds in Sutherland in die Noord-Kaap terwyl sneeu intussen op Tafelberg geval het. ’n Video van sneeu vanuit ’n kabelkar op ’n koue Tafelberg word sedert Saterdag op sosiale media gedeel. Dít terwyl pragfoto’s van ’n wit Sutherland steeds die rondtes doen. Volgens die Suid-Afrikaanse Weerdiens word baie koue toestande Sondag oor die suidelike dele van die Noord-Kaap, die suidelike dele van die Vrystaat, die suidwestelike hoogliggende dele van KwaZulu-Natal sowel as die sentrale en noordelike binneland van die Oos-Kaap verwag. In die Wes-Kaap bestaan die moontlikheid van reënbuie langs die Suidkus. Dit sal andersins gedeeltelik bewolk en koel in dié provinsie wees hoewel koue in die binneland verwag word. ⚠BREAKING TABLE MOUNTAIN SNOW!! Video share by Table Mountain Aerial Cableway confirming that it snowed on Table Mountain earlier. Looks like quite a bit of snow fell. pic.twitter.com/dDlPldNtUM — Storm Report SA (@StormReportSA1) August 29, 2020